Brussell, id-19 ta' Frar 2009 Seba' films Oscars iffinanzjati mill-UE nnominati għall- Seba' films iffinanzjati mill-MEDIA, il-programm tal-UE li jagħti appoġġ lill- films, se jikkompetu fi tlettax-il kategorija fiċ-ċerimonji tal-għoti ta' premjijiet ta' din is-sena, li se jsiru fit-22 ta' Frar. Wieħed mill-films iffinanzjati mill-MEDIA li ġie nnominat, Slumdog Millionaire, se jikkompeti fil-kategoriji prestiġjużi tal- Aqwa Film u tal-Aqwa Direttur. Il-programm MEDIA se jkun irrappreżentat ukoll minn tliet nomini għall-Oscar tal-Aqwa Film b'Ilsien Barrani, fosthom Entre les Murs ("The Class", Franza), rebbieħ tal-"Palme d'Or" fil-festival tal-films ta' Cannes fl-2008 (IP/08/800). Is-sena l-oħra, żewġ films iffinanzjati mill-programm MEDIA rebħu l-Oscars. Fl-aħħar tliet snin, il-films iffinanzjati mill-MEDIA rebħu b'kollox tmien premjijiet tal-Oscar (ara l-anness). "Id-diversità u l-preġji tal-films Ewropej huma riflessi sew fin-nomini għall-Oscars ta' din is-sena," qalet Viviane Reding, il-Kummissarju tal-UE għall-Midja. "Fil-fehma tiegħi, dan jista' jseħħ grazzi għall-isforzi kbar tal-Unjoni Ewropea li jrendu ċ-ċinema Ewropea iktar kompetittiva billi jappoġġaw l-iżvilupp ta' films li jinħadmu jew li jkunu prodotti bi sħab bejn l-Awstrija u l-Ġermanja, id-distribuzzjoni tagħhom min-naħa għall-oħra tal-fruntieri, kif ukoll l-użu tat-teknoloġiji diġitali l-ġodda." Seba' films iffinanzjati mill- MEDIA, il-programm tal-UE li jappoġġa l-films, ġew innominati għall-Oscars fiċ-ċerimonja tal-għoti tal-premjijiet ta' din is-sena: Der Baader Meinhof Komplex (il-Ġermanja, Uli Edel), Entre les murs (Franza, Laurent Cantet), Waltz with Bashir (l-Iżrael/Franza/il-Ġermanja, Ari Folman), Happy Go Lucky (ir-Renju Unit, Mike Leigh), The Duchess (ir-Renju Unit/Franza/l-Italja, Saul Dibb), Slumdog Millionaire (ir-Renju Unit/l-Istati Uniti tal-Amerka, Danny Boyle) u d- dokumentarju rebbieħ, Man on Wire (ir-Renju Unit/l-Istati Uniti tal-Amerka, James Marsh) (ara l-anness għas-sinteżi ta' kull film). Il-programm MEDIA tal-UE ta appoġġ finanzjarju sostanzjali lil dawn il-films li jinsabu fil-quċċata tal-lista ta' nomini taċ-Ċerimonja tal-Oscars. Il-kontribut totali li ta l- programm MEDIA tal-UE għal dawn il-films biss laħaq is-somma ta' € 3 028 000, b'iktar appoġġ mistenni jasal għad-distribuzzjoni tal-films fis-swali taċ-ċinema. Is-sena l-oħra, l-Oscar għall-Aqwa Film b'Ilsien Barrani mar għall-film "The Counterfeiters" (Die Fälscher) li kien iffinanzjat mill-MEDIA (IP/08/298). Fl-2007, il- film Ġermaniż iffinanzjat mill-MEDIA "The Lives of Others" (Das Leben der Anderen), rebaħ l-Oscar għall-Aqwa Film b'Ilsien Barrani. Fl-2006 il-film Franċiż iffinanzjat mill- MEDIA "The March of the Penguins" (La Marche de l'empereur) kien rebaħ l-Oscar għall-Aqwa Dokumentarju. Il-programm MEDIA tal-UE għandu rwol importanti li jappoġġa l-qasam awdjoviżiv, permezz tal-iżvilupp u d-distribuzzjoni ta' eluf ta' films kif ukoll attivitajiet ta' taħriġ, festivals u proġetti ta' promozzjoni madwar l-Ewropa. Kull sena, disgħa minn kull għaxar filmati dwar suġġett partikolari fl-Ewropa li jkunu distribwiti barra mill-pajjiż minn fejn joriġinaw jibbenefikaw milll-appoġġ tal-MEDIA. Sfond Il-programm MEDIA tal-2007 se jipprovdi €755 miljun lill-industrija tal-films fl-Ewropa fil-perjodu ta' bejn l-2007 u l-2013 (IP/07/169). F'Jannar ta' din is-sena, il- Kummissjoni pproponiet ukoll il-programm MEDIA MUNDUS (IP/09/26), li se jipprovdi €15 miljun oħra f'finanzjament għall-perjodu ta' bejn l-2011 u l-2013 għal proġetti mressqa minn professjonisti fil-qasam awdjoviżiv mill-UE u minn pajjiżi terzi. Il-programm MEDIA u l-programm MEDIA MUNDUS jagħtu prijorità ċara lid- distribuzzjoni u l-promozzjoni tal-films Ewropej barra mill-pajjiż minn fejn joriġinaw, madwar l-Ewropa (kważi 65% tal-baġit kollu tal-MEDIA) u madwar id-dinja. Il-miri ġenerali tal-programm MEDIA huma li jsaħħaħ il-kompetittività tas-settur awdjoviżiv Ewropew billi jkun iffaċilitat l-aċċess għall-finanzjament u jitħeġġeġ l-użu tat-teknoloġiji diġitali, li jirrifletti u jirrispetta l-identità u l-wirt kulturali Ewropew, u li jżid iċ-ċirkolazzjoni tax-xogħlijiet awdjoviżivi fl-Ewropa u lil hinn minnha. Fl-2008, il- programm MEDIA appoġġa iktar minn 1 800 proġett b'total ta' €107 miljun.